Diari Oficial de la Generalitat Valenciana


Sumari del DOGV 6392, del 08-11-2010 (2010/11892)

Informació pública de la modificació de les bases particulars de programació de la Vora Nord.
---------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11153


Data del document
:   05-10-2010

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de la modificació de les bases particulars de programació de la Vora Nord. [2010/11534]  
Atés que el Ple de l'Ajuntament de Sagunt, en la sessió de data 30.07.2010, va adoptar acord d'estimació parcial de diversos recursos de reposició interposats contra l'Acord del Ple de l'Ajuntament de Sagunt de 30.12.2009, pel qual es van aprovar les bases particulars de programació de la Vora Nord, mitjançant aquest edicte es procedix a publicar aquells punts que cal modificar respecte del text que va ser publicat íntegrament en el Diari Oficial de la Comunitat Valenciana de data 15.03.2010.  
Primer. En la determinació sisena d'aquestes s'inclouran els següents paràgrafs addicionals:  
«En qualsevol cas els aspirants a agent urbanitzador hauran d'ajustar-se en les seues actuacions procedimentals d'instrucció de l'expedient de planejament i d'aportació de documentació a les previsions de la Llei 9/2006, de 28 d'abril, i hauran de tindre en compte a més que el període d'informació pública serà de 45 dies i no d'un mes.  
L'Ajuntament es compromet contractualment a mostrar la màxima diligència en l'ús del mecanisme del silenci administratiu davant de la instància autonòmica i, en definitiva, a realitzar quan siga legalment possible, la "denúncia de la mora", que permeta activar el segon dels terminis establits legalment a l'efecte d'aconseguir una aprovació definitiva autonòmica, bé expressa, bé tàcita en el menor termini possible.  
En qualsevol cas els aspirants a agent urbanitzador hauran d'ajustar-se en les seues propostes de sectorització a la línia de la delimitació del domini públic maritimoterrestre aprovada per mitjà d'Ordre ministerial de 6 de juliol de 1950 o, si escau, a la que estiga sent objecte de tràmit del procediment descrit en l'article 12 de la Llei 22/1988, de 28 de juliol, de Costes, en els termes en què aquesta haja sigut proposada, i hauran d'obtindre documentació del Ministeri de Medi Ambient en eixe sentit.   
Les propostes d'ordenació que es presenten hauran de tindre en compte:  
Des del punt de vista objectiu de la proposta presentada:  
En qualsevol cas les servituds de protecció que es prendran com a referència per a plasmar la proposta d'ordenació (100 m de limitació de l'edificació) atendran la solució de delimitació més restrictiva, siga aquesta la vigent o la que es estiga en tramitació en el Ministeri.  
Des del punt de vista subjectiu dels drets dels propietaris afectats:  
A l'efecte de preservar possibles drets de tercers particulars, fins a la data de redacció de projecte de reparcel·lació caldrà ajustar-se al que resulte de la instrucció del dit expedient de delimitació del domini públic maritimoterrestre, evitant l'existència d'espais sense tractament d'equidistribució entre el PAI i el domini públic formalment declarat en eixe moment, si hi haguera canvis respecte de l'actualment vigent (OM de 06.07.1950), però evitant al mateix temps la inclusió en la reparcel·lació de sòl formalment declarat domini públic maritimoterrestre. Si per a la data indicada no hi haguera una declaració formal que altere la de 1950, en eixe cas i respecte dels propietaris que estiguen afectats es realitzarà respecte de les seues parcel·les un doble tractament, referent a aquella porció no afectada per la instrucció de l'expedient de delimitació i aquella que sí ho està, i caldrà respecte d'aquesta última atendre les regles de l'article 172.2 i 4 de la LUV.»  
Segon. Substituir la previsió de la determinació sisena que assenyala:  
«De conformitat amb el que estableix l'article 226 del Decret 67/2006, s'haurà d'impulsar per l'aspirant la tramitació de la corresponent cèdula territorial d'urbanització davant de la Conselleria.»  
Per la redacció següent:  
«De conformitat amb el que estableix el Decret Llei 2/2010, de 28 de maig, és innecessària la tramitació de la cèdula territorial d'urbanització davant de la Conselleria amb competència en matèria d'Urbanisme. Com a conseqüència d'això, les previsions de l'article 137.5 de la LUV no seran aplicables i en conseqüència en el supòsit de denegació de l'aprovació definitiva per l'òrgan competent de la Generalitat, l'adjudicatari del programa d'actuació integrada no tindrà dret que l'Ajuntament li reintegre les despeses ocasionades per la redacció de projectes, per no comptar la dita administració local amb antecedents de la posició autonòmica sobre el sector proposat esmentat.»  
Tercer. La determinació novena es modificarà en els termes següents:  
«Determinació novena. Estimació dels terminis de desenvolupament i execució del programa d'actuació integrada, així com la regulació dels efectes del seu incompliment.  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.   
b) L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.  
B') La notificació als interessats per a l'exercici de l'opció per modalitat de retribució previst en els articles 166 de la Llei Urbanística Valenciana haurà de practicar-se en el termini màxim d'un mes des de la selecció del contractista d'obres.  
c) El projecte de reparcel·lació haurà de presentar-se davant de l'Ajuntament per l'urbanitzador en el termini màxim de quatre mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana. A aquest efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de dos mesos des de la íntegra notificació de l'aprovació definitiva del projecte de reparcel·lació, acreditant-se per mitjà d'acta de replantejament subscrita per la direcció de les obres i, almenys per un tècnic municipal. A aquests efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la tresoreria municipal  
f) Les obres d'urbanització hauran de finalitzar en el termini màxim de 36 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu. No obstant això, l'Ajuntament es reserva la potestat de pròrroga en terminis majors si així es justificara degudament per condicionants d'organismes supramunicipals o de companyies de serveis.   
Efectes del seu incompliment.  
El retard en el compliment de qualsevol dels terminis indicats i no sols el de l'execució material de les obres, tindrà una penalització d'1- del pressupost íntegre del PAI per dia natural de demora.»  
Quart. El paràgraf últim de la determinació vint-i-dosena tindrà la següent redacció:  
«Atés que estem davant d'un PAI l'aprovació definitiva del qual correspon a la Generalitat, és necessari afegir un matís respecte al concepte del preu cert, total i tancat, i és el que una vegada que es fixen els imports per part d'aquest Ajuntament, mitjançant l'acord d'aprovació provisional del PAI i fins al moment de la data de l'enviament a publicació dels anuncis de licitació de les obres d'urbanització, a l'import fixat pel primer dels dos (acord municipal) se li aplicarà l'IPC fins a la data del segon tràmit, i operarà a partir d'eixa data el concepte de preu cert, total i tancat, sempre que l'agent urbanitzador mostre la deguda diligència en els terminis de formalització del PAI, constitució de garanties i impulsió del procediment de selecció del contractista d'obres.»  
Sagunt, 5 d'octubre de 2010.- L'alcalde: Alfredo Castelló Sáez.